Author: MH
Last saved by: agenda0
Company: MH SR

V y h o d n o t e n i e
medzirezortného pripomienkového konania

k návrhu nariadenia vlády Slovenskej republiky
o minimálnych požiadavkách na ochranu bezpečnosti a zdravia zamestnancov pri banskej činnosti a pri dobývaní ložísk nevyhradených nerastov

	V rámci medzirezortného pripomienkového konania predkladateľ návrhu nariadenia vlády Slovenskej republiky materiál predložil celkom 40 pripomienkujúcim orgánom a to všetkým ústredným orgánom štátnej správy, Najvyššiemu súdu Slovenskej republiky, Generálnej prokuratúre Slovenskej republiky. Návrh nariadenia vlády Slovenskej republiky zaslaný AZZZ SR, ZMOS SR, Národnému inšpektorátu práce Slovenskej republiky, Slovenskej banskej komore, Odborovému zväzu pracovníkov baní, geológie a naftového priemyslu, Hlavnému banskému úradu a všetkým obvodným banským úradom.
	K predloženému návrhu nariadenia vlády Slovenskej republiky nemali pripomienky:
Ministerstvo zahraničných vecí Slovenskej republiky
Ministerstvo pre správu a privatizáciu národného majetku Slovenskej republiky
Ministerstvo kultúry Slovenskej republiky
Ministerstvo obrany Slovenskej republiky
Ministerstvo spravodlivosti Slovenskej republiky
Najvyšší kontrolný úrad Slovenskej republiky
Najvyšší súd Slovenskej republiky – nevyjadril sa
Generálna prokuratúra Slovenskej republiky
Štatistický úrad Slovenskej republiky
Úrad geodézie, kartografie a katastra Slovenskej republiky
Protimonopolný úrad Slovenskej republiky
Úrad priemyselného vlastníctva Slovenskej republiky
Správa štátnych hmotných rezerv Slovenskej republiky
Fond národného majetku Slovenskej republiky
Združenie miest a obcí Slovenskej republiky – nevyjadril sa
Slovenská obchodná a priemyselná komora – nevyjadrila sa
Úrad pre štátnu pomoc Slovenskej republiky
Odborový zväz pracovníkov baní, geológie a naftového priemyslu
	Pripomienkujúce orgány uplatnili väčšinou legislatívnotechnické pripomienky, a to vytkli predkladateľovi návrhu nariadenia absenciu tabuľky zhody, ktorá v štádiu pripomienkového konania nebola pripomienkujúcim orgánom predložená. Túto skutočnosť predkladateľ návrhu nariadenia zrealizoval a na rokovanie Legislatívnej rady vlády Slovenskej republiky a na rokovanie vlády Slovenskej republiky sa návrh nariadenia vlády predkladá aj s tabuľkami zhody.
	Zásadné pripomienky k návrhu nariadenia vlády uplatnili Ministerstvo financií Slovenskej republiky a Národný inšpektorát práce Slovenskej republiky spolu s Ministerstvom práce, sociálnych vecí a rodiny Slovenskej republiky. S Národným inšpektorátom práce Slovenskej republiky spolu s Ministerstvom práce, sociálnych vecí a rodiny Slovenskej republiky sa zásadné rozpory podarilo odstrániť, a to tak, že vo všeobecnej časti Dôvodovej správy sa dopracovala požiadavka na vyčíslenie dopadu nariadenia vlády na zamestnanosť a tvorbu pracovných miest a v texte návrhu nariadenia vlády a v jeho prílohe sa dopracovala aj ich ďalšia zásadná požiadavka úpravy textu v nasledovnom znení: „s ohľadom na bezpečnosť a ochranu zdravia zamestnancov“. 
	Prijatím zákona č. 19/2002 Z.z. , ktorým sa ustanovujú podmienky vydávania aproximačných nariadení vlády Slovenskej republiky sa odstránil aj rozpor s MF SR.